Република Србија

Влада

Немањина 22 - 26

11000 Београд

**З а х т е в**

**за приступ информацијама од јавног значаја**

На основу члана 15 став 1 Закона о слободном приступу информацијама од јавног значаја (Службени гласник РС, бројеви 120/2004, 54/2007, 104/2009 и 36/2010), подносим захтев за приступ информацијама од јавног значаја који се односи на следеће информације и копије докумената:

1. Списак положаја („службеници на положају“ из Закона о државним службеницима) које попуњава Влада.
2. Подаци о начину попуњавања положаја: име и презиме службеника на положају, датум од када је положај попуњен (то јест, од када је донето решење о постављењу одређеног лица), начин попуњавања положаја (постављење након спроведеног интерног конкурса, постављење након спроведеног јавног конкурса, постављење на основу ранијих прописа, постављење без јавног конкурса на основу члана 67. Закона о државним службеницима, постављење на основу ранијих прописа због разлога из члана 179. ст. 2. Закона о државним службеницима, други основи уколико постоје)
3. У случајевима из тачке 2. овог захтева, када је постављење извршено на основу члана 179. ст. 2. Закона о државним службеницима, молимо да нам доставите и следеће податке: име и презиме, датум и начин постављења лица којем је претходно престала дужност на истом положају
4. У случајевима из тачке 2. овог захтева, када су лица која су постављена на основу ранијих прописа наставила рад на основу члана 179. ст. 1. Закона о државним службеницима (уколико таквих случајева, супротно одредбама самосталног члана 57. ст. 2. Закона о државним службеницима - Сл. Гл. РС. број 104/2009, који је предвиђао да таквим лицима у сваком случају престаје дужност 31.12.2010. уопште има), молимо да нам доставите и следеће податке: информацију о томе због чега није дошло до попуњавања положаја, то јест, да ли су Служба за управљање кадровима и Високи службенички савет пропустили да огласе поступак за покретање непопуњених положаја спровођењем јавног конкурса, да ли су органи државне управе пропустили да обавесте СУК о томе да јавни конкурс није успео, односно, да ли је СУК пропустила да огласи нови јавни конкурс након добијања тог обавештења(члан 55. – самостални члан 1. Закона о државним службеницима (Сл. Гл. РС. број 104/2009).

**Напомене:**

Истоветан захтев је упућен директно и Владиној Служби за управљање кадровима, за случај да ова служба поседује део података који се траже овим захтевом и у могућности је да те податке непосредно достави.

За све тражене документе које поседујете у електронском облику, захтев се односи управо на достављање таквих електронских копија, на адресу ***ts@transparentnost.org.rs*** . Информације и копије тражене документације можете нам доставити и путем факса, на телефон 011/322-81-96, уколико то није могуће електронски или редовном поштом.

За достављање тражене документације није неопходно да буде оверена печатом или потписом, с обзиром на то да нас интресује садржина докумената/подаци из евиденција а не форма у којој је израђен документ или у којој се евиденција води.

Уколико је из било ког разлога потребно да Вам ближе појаснимо садржину нашег дописа, молимо да нам се обратите путем електронске поште.

У Београду,

дана 17. јануара 2013. године

Транспарентност - Србија